《临江仙引 九日有怀瞻园，时方辟兵海上，用耆卿仙吕宫赋此。》
清代·郑文焯

暝蹋小城路，乱鸦策策，班马萧萧。暮尘起、时闻鼓角荒谯。

漂摇，萧江树冷，墟烟悄，落日渔樵。伤心地，正万方多难，潦倒登高。

魂销。衰兰委佩，回首清些难招。念东门、芜废北渚萍飘。

萧条。叹茱萸会，风波阻，去国迢迢。悲秋泪，换满江酃渌，胸块谁浇。

作者简介：郑文焯（1856～1918）晚清官员、词人。字俊臣，号小坡，又号叔问，晚号鹤、鹤公、鹤翁、鹤道人，别署冷红词客，尝梦游石芝崦，见素鹤翔于云间，因自号石芝崦主及大鹤山人，奉天铁岭（今属辽宁）人，隶正黄旗汉军籍，而托为郑康成裔，自称高密郑氏。光绪举人，曾任内阁中书，后旅居苏州。工诗词，通音律，擅书画，懂医道，长于金石古器之鉴，而以词人著称于世，其词多表现萧清王朝覆灭的悲痛，所著有《大鹤山房全集》。